ທ່ານແຄຣີ ມີແຜນການ ເດີນທາງ ມາຢ້ຽມຢາມ ສປປ ລາວ 
ທ່ານ John Kerry ຈະເດີນທາງ ມານະຄອນວຽງຈັນ ໃນວັນທີ 25 ມັງກອນ ເພື່ອຫາລືກ່ຽວກັບ ກອງປະຊຸມສຸດຍອດ ສະຫະລັດ ອາຊ່ຽນ ທີ່ຈະໄຂຂຶ້ນ ໃນເດືອນໜ້ານີ້.
ລັດຖະມົນຕີການຕ່າງປະເທດສະຫະລັດ ທ່ານ John Kerry ຈະເດີນທາງ ມາຢ້ຽມຢາມ ສປປ ລາວ ອັນເປັນພາກສ່ວນນຶ່ງ ຂອງການຢ້ຽມຢາມຫລາຍໆປະເທດໃນຢູໂຣບ ພາກຕາເວັນ ອອກກາງ ແລະເອເຊຍ ທີ່ເລີ້ມຂຶ້ນ ໃນອາທິດໜ້ານີ້ ໂຄສົກກະຊວງການຕ່າງປະເທດສະຫະລັດ ທ່ານ John Kir- by ກ່າວໃນຕອນແລງວັນສຸກວານນີ້ວ່າ ທ່ານ Kerry ຈະເດີນ ທາງມາເຖິງນະຄອນວຽງຈັນໃນວັນທີ 25 ມັງກອນເພື່ອພົບປະ ກັບນາຍົກລັດຖະມົນຕີ ສປປ ລາວ ທ່ານ ທອງສິງ ທຳມະວົງ ແລະຮອງນາຍົກລັດຖະມົນຕີ ແລະ ລັດຖະມົນຕີການຕ່າງປະ ເທດ ສປປ ລາວ ທ່ານທອງລຸນ ສີສຸລິດ ເພື່ອປຶກສາຫາລືກ່ຽວ ກັບກອງປະຊຸມສຸດຍອດນັດພິເສດຄັ້ງຈະມາລະຫວ່າງສະຫະລັດກັບອາຊ່ຽນ ທີ່ Sunny- lands ລັດຄາລີຟໍເນຍຂອງສະຫະລັດ ເພື່ອໃຫ້ການຢືນຢັນກ່ຽວກັບການສະໜັບສະໜຸນ ຕໍ່ລາວໃນຖານະທີ່ເປັນປະທານຂອງອາຊ່ຽນໃນປີນີ້ ແລະ ສະແດງອອກຊຶ່ງຄວາມປະສົງ ທີ່ສະຫະລັດຢາກຈະສືບຕໍ່ ມີຄວາມສຳພັນອັນໃກ້ຊິດສອງຝ່າຍກັບ ສປປ ລາວ ທ່ານ Kirby ວ່າ ທ່ານ Kerry ຈະເລີ້ມ ອອກເດີນທາງ ໄປຍັງນະຄອນ Zurich ປະເທດ Switzerland ໃນວັນທີ 20 ມັງກອນ ເພື່ອພົບປະກັບລັດຖະມົນຕີການຕ່າງປະເທດຣັດ ເຊຍ ທ່ານ Sergei Lavrov ໃນການປຶກສາຫາລືກ່ຽວກັບເລື້ອງຊີເຣຍ ແລະຢູເຄຣນ ຫລັງຈາກນັ້ນ ທ່ານກໍຈະເດີນທາງໄປຮ່ວມກອງປະຊຸມເສດຖະກິດໂລກປະຈຳປີທີ່ເມືອງ Davos ປະເທດ Switzerland ເຊັ່ນດຽວກັນ ໃນລະຫວ່າງວັນທີ 21 ຫາ 22 ມັງກອນ ເພື່ອປຶກສາຫາລືກັບພວກຜູ້ນຳລັດຖະບານ ທຸລະກິດແລະກຸ່ມສັງຄົມພົນລະເຮືອນຂອງ ໂລກ ຕໍ່ຈາກນັ້ນ ທ່ານ Kerry ກໍຈະເດີນທາງ ໄປຢ້ຽມຢາມ ຊາອຸດີ ອາຣາເບຍ ເພື່ອພົບປະກັບ ພວກຜູ້ນຳອະວຸໂສຂອງປະເທດດັ່ງກ່າວ ຕະຫລອດທັງບັນດາລັດຖະມົນຕີການຕ່າງປະ ເທດຂອງສະພາການຮ່ວມມືໃນເຂດອ່າວເປີເຊຍ ເພື່ອປຶກສາຫາລືກ່ຽວກັບຄວາມສຳພັນ ສອງຝ່າຍແລະບັນຫາຕ່າງໆໃນພູມີພາກ ກ່ອນເດີນທາງມານະຄອນວຽງຈັນ ຫລັງຈາກ ຢ້ຽມຢາມ ສປປ ລາວແລ້ວ ທ່ານ Kerry ກໍຈະໄປຢ້ຽມຢາມກຳປູເຈຍ ເພື່ອພົບ ປະກັບນາຍົກລັດຖະມົນຕີຮຸນເຊນແລະລັດຖະມົນຕີການຕ່າງປະເທດ Hor Namhong ໃນວັນທີ 27 ມັງກອນທ່ານ Kerry ກໍຈະເດີນທາງໄປຢ້ຽມຢາມປະເທດຈີນເພື່ອພົບປະກັບ ພວກຜູ້ນຳອະວຸໂສຂອງລັດຖະບານຈີນ ແລະປຶກສາຫາລືກ່ຽວກັບບັນຫາຕ່າງໆຂອງໂລກ ຂອງພູມີພາກແລະຄວາມສຳພັນສອງຝ່າຍ ຮວມທັງເລື້ອງເກົາຫຼີເໜືອນຳດ້ວຍ ເວລານີ້ ທ່ານ Kerry ກຳລັງຢູ່ທີ່ນະຄອນຫຼວງລອນດອນບ່ອນທີ່ທ່ານພົບປະເຈລະຈາກັບ ທ່ານ Adel al-Jubier ລັດຖະມົນຕີການຕ່າງປະເທດຊາອຸດີ ອາຣາເບຍ ກ່ຽວກັບບັນຫາ ທີ່ສຳຄັນຕ່າງໆ ຮວມທັງຄວາມແຕກແຍກ ລະຫວ່າງຊາອຸດີ ອາຣາເບຍ ແລະອີຣ່ານ